Borgmester H.C. Maarup cyklede i spidsen for det løb, der blev afviklet i forbindelse med Mariager Fjordrutens indvielse 28. april. Borgere, der ikke nåede at være med eller bare ikke kan få nok af Mariagerfjordruten får chancen igen pinsesøndag. 25. maj. Her vil man kunne opleve 25 kilometer af Mariager Fjordruten. Fra Assens gennem Hou Skoven og via Alstrup Krat til endestationen ved Mosely syd for Mariager. Med på cykelturen er også miljøvejleder Inger Taylor og naturvejleder Marianne Hald. Af samme grund vil der være ophold undervejs på ruten, hvor vejlederne fortæller om plante- og dyrelivet i udvalgte områder. Alle er velkomne til at deltage.

Referat:
Interesserede borgere med cykelbenene i orden kan tage på naturoplevelse på søndag